﻿ “Khazar” avtomobilləri sınaqdan keçirildi - FOTO » BAKU.WS - Ən maraqlı və Aktual xəbərlər
Azərbaycan İqtisadiyyat Nazirliyinin təşkilatçılığı ilə Neftçala Sənaye Məhəlləsində yerləşən “Khazar” Avtomobil Zavoduna media-tur təşkil edilib.
BAKU.WS “Report”a istinadən xəbər verir ki, media-tur çərçivəsində zavodda istehsal olunan avtomobillər haqqında məlumat verilib.
Səfər zamanı Nazirlik avtomobillərini test edib. İqtisadiyyat Nazirliyi adından sükan arxasına keçən qurumun mətbuat xidmətinin rəhbəri Abbas Əliyev yeni “Khazar” avtomobilinin funksional və rahat idarəedilən olduğunu qeyd edib.
A.Əliyevin sözlərinə görə, yeni avtomobil kifayət qədər komfortludur və müxtəlif yol şəraitində sınaqlardan uğurla çıxa bilər.
Qeyd edək ki, martın 29-da Azərbaycan və İran prezidentlərinin açılışının etdiyi zavod "Azərmaş” ASC və “İran Khodro” şirkətləri birgə yaradıb. Zavodun ümumi dəyəri 15 mln. dollarıdır və səhmlərinin 75%-i “Azərmaş” ASC-yə, 25%-i isə “İran Khodro” şirkətinə məxsusdur. 10 hektar ərazidə tikilmiş avtomobil zavodunun illik istehsal gücü 10 min avtomobildir. Zavodda İran İslam Respublikası və Avropanın aparıcı ölkələrinin müasir texnologiyalar, avadanlıq və mexanizmləri əsasında "Runna", "Samand", "Soren", "Dena", "Peugeot-206", "Peugeot-207", "Renault-Tondar", "Renault-Pickup" kimi avtomobil modelləri istehsal olunur. “Khazar” Avtomobil Zavodunda istehsal edilən avtomobillər AVRO-5 və beynəlxalq təhlükəsizlik standartlarına tam uyğundur. Bu avtomobillər “Made in Azerbaijan” brendi altında həm yerli, həm də xarici bazarlara çıxarılacaq. İldə 2 min avtomobilin ixracı planlaşdırılır. Bu avtomobillərin MDB, Yaxın Şərq və Afrika ölkələrinə ixracı nəzərdə tutulur.
Azərbaycanda istehsal olunan avtomobillər satışa çıxır - 18 min AZN (FOTO) Bu da Azərbaycan və İranın birgə istehsal etdiyi avtomobilin ilk nümunəsi - FOTO Azərbaycan ən ucuz yeni avtomobil istehsalına başlayır Azərbaycan ən ucuz avtomobil istehsalına başlayır Azərbaycanda avtomobil istehsalı zavodunun təməli qoyuldu Azərbaycan bu ölkə ilə birgə avtomobil istehsal edəcək: ildə 10 min Azərbaycanda "Lada"nın 3 modeli istehsal ediləcək Azərbaycanda xarici maşınlara məhdudiyyət qoyulacaq: qiymətlər qalxacaq